*(Fiksuoto įkainio Pirkimo sutarties forma, kurioje numatyta Užsakovo pareiga nupirkti paslaugų už nustatytą vertę)*

**Pirkimo sutartis [CPO LT pirkimo numeris]**

[UŽSAKOVO pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė ir pareigos)

(toliau – Užsakovas), ir

[TIEKĖJO pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė ir pareigos)

(toliau – Tiekėjas),

toliau kartu vadinami Šalimis, kiekviena atskirai – Šalimi, vadovaudamiesi dinaminės pirkimo sistemos Nr. [.......] pagrindu įvykusiu maitinimo paslaugų teikimo konkrečiu pirkimu Nr. [........], sudarome šią sutartį (toliau – Pirkimo sutartis):

# 1. Bendrosios nuostatos

## 1.1. Pirkimo sutartyje naudojamos sąvokos:

## 1.1.1. **Centrinė perkančioji organizacija (CPO LT)** – Viešoji įstaiga CPO LT, atliekanti prekių, paslaugų ar darbų pirkimų procedūras kitų perkančiųjų organizacijų naudai.

## 1.1.2. **CPO IS** – CPO LT valdoma ir tvarkoma informacinė sistema, kurioje vykdomi konkretūs pirkimai CPO LT valdomos dinaminės pirkimo sistemos pagrindu. Interneto adresas https://www.cpo.lt.

## 1.1.3. **Paslauga (-os)** – Tiekėjo pagal Pirkimo sutartį teikiamos maitinimo paslaugos, kurių techninės specifikacijos Užsakovo pasirinktos CPO IS ir nurodytos Pirkimo sutarties priede Nr. 1.

## 1.1.4. **Paslaugos kaina** – Pirkimo sutarties priede Nr. 1 nurodyta kiekvienos Paslaugos kaina už mato vienetą (įkainis).

## 1.1.5. **Pradinės Pirkimo sutarties vertė** – Pirkimo sutarties priede Nr. 1 Užsakovo nurodyta maksimali lėšų suma Eur be PVM, skirta Pirkimo sutartyje nurodytų Paslaugų įsigijimui.

# 2. Pirkimo sutarties dalykas

## 2.1. Pirkimo sutartimi Tiekėjas įsipareigoja teikti Pirkimo sutarties priede nurodytas Paslaugas, o Užsakovas įsipareigoja priimti tinkamai suteiktas Paslaugas ir sumokėti už jas Pirkimo sutartyje nustatytomis sąlygomis ir tvarka.

# 3. Šalių teisės ir pareigos

## 3.1. Tiekėjas įsipareigoja:

## 3.1.1. Pirkimo sutartyje nustatyta tvarka ir sąlygomis, kaip įmanoma rūpestingiau bei efektyviau, panaudodamas visus reikiamus įgūdžius, žinias ir priemones suteikti Pirkimo sutarties priede Nr. 1 nurodytas Paslaugas;

## 3.1.2. Iki Paslaugų teikimo pradžios paskirti už Pirkimo sutarties vykdymą atsakingą asmenį ir pateikti šio asmens kontaktinius duomenis Užsakovui;

3.1.3. Užtikrinti, kad Paslaugos būtų teikiamos laiku, kokybiškai, įskaitant Paslaugų teikimą pagal profesinius, techninius standartus bei praktiką, ir atitiktų visus Pirkimo sutartyje bei Paslaugų teikimą reglamentuojančiuose teisės aktuose nustatytus reikalavimus;

## 3.1.4. Užtikrinti, kad Pirkimo sutartį vykdys tik tokią teisę turintys asmenys;

## 3.1.5. Užtikrinti, kad Paslaugas teiktų kvalifikuoti ir reikiamą Paslaugų teikimo patirtį turintys specialistai;

## 3.1.6. Iš anksto raštu informuoti Užsakovą apie bet kokias aplinkybes, kurios trukdo ar gali sutrukdyti Tiekėjui teikti Paslaugas Pirkimo sutartyje nustatytais terminais ir tvarka;

3.1.7. Operatyviai bei savo sąskaita pašalinti visus pastebėtus teikiamų Paslaugų trūkumus ir netikslumus ir savo kompetencijos ribose išspręsti visus su tuo susijusius klausimus bei problemas;

## 3.1.8. Užtikrinti Pirkimo sutarties vykdymo metu gautos ir su Pirkimo sutarties vykdymu susijusios informacijos saugumą ir konfidencialumą;

## 3.1.9. Sudaryti sąlygas Užsakovoatstovams vykdyti Paslaugos teikimo kokybės kontrolę gamybos eigoje, tikrinti pagalbines medžiagas bei žaliavas, jų pirminius įsigijimo dokumentus;

## 3.1.10. Be raštiško Užsakovo sutikimo neperduoti tretiesiems asmenims pagal Pirkimo sutartį prisiimtų įsipareigojimų ir bet kokiu atveju atsakyti už visus Pirkimo sutartimi prisiimtus įsipareigojimus, nepaisant to, ar Pirkimo sutarties vykdymui bus pasitelkiami tretieji asmenys;

3.1.11. Sudarius Pirkimo sutartį, tačiau ne vėliau negu Pirkimo sutartis pradedama vykdyti, Užsakovui pranešti tuo metu žinomų subtiekėjų pavadinimus, kontaktinius duomenis ir jų atstovus;

3.1.12. Laikytis teisės aktuose ir/ar Užsakovo raštu nurodytų reikalavimų dėl draudžiamų daiktų, maisto produktų nepatekimo į teritoriją;

3.1.13. Kai Užsakovas reikalauja, užtikrinti, kad Tiekėjo darbuotojai pasirašytų Užsakovo pateiktos formos dokumentus: Sutikimą laikytis įstaigoje nustatytos vidaus tvarkos, Pasižadėjimą dėl teisės aktų ir kitų reikalavimų laikymosi santykiuose su maitinamais asmenimis.

3.1.14. mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl Viešųjų pirkimų įstatymo 45 straipsnį 21 dalies 3 nuostatos taikymo, užtikrinti, kad Paslaugos nebūtų teikiamos iš valstybių ar teritorijų, nurodytų Viešųjų pirkimų įstatymo 45 straipsnį 21 dalies 3 punkte.

3.1.15. Tiekėjas Pirkimo sutarties vykdymo metu įsipareigoja laikytis aplinkos apsaugos kriterijų pagal tuo metu galiojančius teisės aktus:

3.1.15.1. patiekalams ruošti produktai turi atitikti bent vieną iš žemiau nurodomų kriterijų:

3.1.15.1.1. patiekalams ruošti produktai turi atitikti 2007 m. birželio 28 d. Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo ir panaikinančio Reglamentą (EEB) Nr. 2092/91 su visais pakeitimais (nuo 2022 m. sausio 1 d. Europos Parlamento ir Tarybos reglamentas (ES) 2018/848 dėl ekologinės gamybos ir ekologiškų produktų ženklinimo, kuriuo panaikinamas Tarybos reglamentas) (toliau - ekologinės gamybos reglamentas) reikalavimus; ir (arba)

3.1.15.1.2. patiekalams ruošti produktai turi atitikti 2012 m. lapkričio 21 d. Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų ir (arba) Lietuvos Respublikos žemės ūkio ministro 2015 m. sausio 7 d. įsakymo Nr. 3D–10 „Dėl žemės ūkio ir maisto produktų saugomų kilmės vietos nuorodų, saugomų geografinių nuorodų ir garantuotų tradicinių gaminių įregistravimo ir kai kurių žemės ūkio ministro įsakymų pripažinimo netekusiais galios“ reikalavimus ir jiems yra suteikta Saugoma geografinė nuoroda, ir (arba) Saugoma kilmės vietos nuoroda, ir (arba) Garantuoto tradicinio gaminio nuoroda (toliau – saugomos nuorodos); ir (arba)

3.1.15.1.3. patiekalų ruošimui naudojami produktai turi atitikti Lietuvos Respublikos žemės ūkio ministro 2007 m. lapkričio 29 d. įsakymo Nr. 3D–524 „Dėl nacionalinės žemės ūkio ir maisto produktų kokybės sistemos“ (toliau – NKP) ar lygiaverčių kitų ES valstybių narių pripažintų maisto produktų kokybės sistemų reikalavimus.

Pagal aukščiau išvardintus 3.1.15.1.1. - 3.1.15.1.3 papunkčiuose nurodytus kriterijus perkamas patiekalams ruošti produktų kiekis turi sudaryti ne mažiau nei 30 procentų viso perkamų patiekalams ruošti maisto produktų kiekio (kilogramais, litrais, vienetais).

3.1.15.2. maistas ir gėrimai turi būti pateikiami naudojant daugkartinio naudojimo stalo įrankius, stiklinius ir kitokius indus bei staltieses arba atsinaujinančių išteklių pagrindu pagamintus stalo įrankius, indus bei viešojo maitinimo reikmenis;

3.1.15.2.1 jeigu maitinimo paslaugos pagal Pirkimo sutartį bus teikiamos Valstybės sienos apsaugos tarnybos prie Lietuvos Respublikos vidaus reikalų ministerijos užsieniečių registracijos centre apgyvendintiems užsieniečiams,  3.1.15.2. p. nurodytu aplinkos apsaugos kriterijumi turi būti vadovaujamasi atsižvelgiant į Laikinojo užsieniečių apgyvendinimo valstybės sienos apsaugos tarnyboje prie Lietuvos Respublikos vidaus reikalų ministerijos sąlygų ir tvarkos aprašo (patvirtinto LR vidaus reikalų ministro 2021 m. rugsėjo 30 d. įsakymo Nr. 1V-748 redakcija) V skyriuje „Apgyvendintiems centre užsieniečiams taikomi draudimai ir apribojimai” 25.3 p. nustatytus draudimus/apribojimus.

3.1.15.3. susidariusios atliekos (stiklas, popierius, plastikas, metalas ir kt.) turi būti rūšiuojamos ir perduodamos atliekas tvarkančioms įmonėms;

3.1.15.4. biologiškai skaidžios atliekos turi būti surenkamos atskirai ir perduodamos šias atliekas kompostuojančioms ar kitaip naudojančioms įmonėms;

3.1.15.5. turi būti laikomasi atliekų prevencijos ir tvarkymo prioritetų eiliškumo (prevencija, paruošimas naudoti pakartotinai, perdirbimas, kitoks naudojimas, šalinimas);

3.1.15.6. Teikiant paslaugas naudojamos transporto priemonės turi atitikti M ir N kategorijų kelių transporto priemonėms taikomus kriterijus, nustatytais Lietuvos Respublikos aplinkos ministro 2011-06-28 įsakymu Nr.D1-508.

3.2. Tiekėjas turi teisę:

3.2.1. Gauti visą informaciją, reikalingą tinkamam Pirkimo sutarties vykdymui;

3.2.2. Pirkimo sutarties įsipareigojimų vykdymui pasitelkti šiuos subtiekėjus, kuriais tiekėjas rėmėsi kvalifikacijai atitikti: [pavadinimas (-ai bei kvalifikacijos reikalavimas, kurį turi atitikti subtiekėjas], bei kitus iki Pirkimo sutarties sudarymo Tiekėjui žinomus subtiekėjus: [pavadinimas (-ai)]. Pirkimo sutartyje numatytas subtiekėjas gali būti keičiamas Pirkimo sutartyje nustatyta tvarka;

## 3.2.3. Tiekėjas turi visas Pirkimo sutartyje bei Lietuvos Respublikoje galiojančiuose teisės aktuose numatytas teises.

## 3.3. Užsakovas įsipareigoja:

## 3.3.1. Sudaryti visas nuo Užsakovo priklausančias būtinas sąlygas Tiekėjui teikti Pirkimo sutartyje numatytas Paslaugas, suteikti informaciją ar dokumentus, būtinus Paslaugoms teikti;

## 3.3.2. Per Paslaugų teikimo laikotarpį nupirkti Paslaugų už ne mažiau kaip [nuo 30 iki 100] procentų Pirkimo sutarties priede Nr. 1 nurodytos pradinės Pirkimo sutarties vertės.

## 3.3.3. Už tinkamai suteiktas Paslaugas atsiskaityti su Tiekėju Pirkimo sutartyje nustatytomis sąlygomis ir tvarka.

## 3.4. Užsakovas turi teisę:

## 3.4.1. Nepriimti Pirkimo sutarties reikalavimų neatitinkančių Paslaugų, reikalauti pašalinti Paslaugų teikimo trūkumus;

3.4.2. Kontroliuoti ir prižiūrėti, ar Paslaugų teikimo eiga, kokybė ir kaina atitinka Pirkimo dokumentų reikalavimus, teisės aktų reikalavimus, atlikti Paslaugos teikimo kokybės kontrolę gamybos eigoje, tikrinti pagalbines medžiagas bei žaliavas, jų pirminius įsigijimo dokumentus, atlikti patiekalų, maisto produktų laboratorinius tyrimus akredituotoje laboratorijoje. Už tikrinimui paimtus patiekalus ir/ar maisto produktus Užsakovas neapmoka;

3.4.3. Reikalauti, kad Tiekėjo darbuotojai pasirašytų Užsakovo pateiktos formos dokumentus: Sutikimą laikytis įstaigoje nustatytos vidaus tvarkos, Pasižadėjimą dėl teisės aktų ir kitų reikalavimų laikymosi santykiuose su maitinamais asmenimis;

3.4.4. Reikalauti pakeisti specialistus, kurie netinkamai teikia Paslaugas;

3.4.5. Be atskiro Šalių susitarimo, įsigyti Pirkimo sutarties priede nenurodytų, tačiau su pirkimo objektu susijusių Paslaugų (toliau – Papildomos paslaugos), neviršijant 10 (dešimt) proc. pradinės Pirkimo sutarties vertės.

3.4.6. prašyti Tiekėjo pateikti informaciją ir/ar dokumentus, kurie įrodytų Paslaugų atitikimą Pirkimo sutarties 3.1.14 punkto reikalavimams.

3.4.7. nustačius, kad Paslaugos neatitinka Pirkimo sutarties 3.1.14 punkto nuostatų, reikalauti Tiekėjo pakeisti Paslaugas į atitinkančias.

3.4.8. paprašyti tiekėjo pateikti užpildytą Pirkimo sutarties 2 priedą su ataskaitinio mėnesio informacija bei galiojančių ekologinę gamybą patvirtinančių dokumentų, sertifikatų produktams ir (arba) perdirbimo veiklai, taip pat galiojančių NKP gamintojų sertifikatų, kurie skelbiami VšĮ „Ekoagros“ svetainėje adresu www.ekoagros.lt (produktų su saugomomis nuorodomis gamintojų sąrašai skelbiami Valstybinės maisto ir veterinarijos tarnybos interneto svetainėje adresu www.vmvt.lt), arba kitų lygiaverčių įrodymų, siekiant įsitikinti, kad tiekėjas laikosi 3.1.15.1.1 - 3.1.15.1.3 papunkčiuose nustatytų kriterijų;

3.4.9. paprašyti tiekėjo deklaracijos arba kitų lygiaverčių įrodymų, siekiant įsitikinti, kad tiekėjas laikosi 3.1.15.2 - 3.1.15.6 punktuose nustatytų kriterijų;

3.4.10. Užsakovas turi visas Pirkimo sutartyje bei Lietuvos Respublikoje galiojančiuose teisės aktuose nustatytas teises.

# 4. Paslaugų teikimo trukmė, užsakymas ir priėmimas

## 4.1. Paslaugos pradedamos teikti suderinus Paslaugų teikimo grafiką Pirkimo sutarties priede Nr. 1 nustatyta tvarka ir Užsakovui pateikus pirmą užsakymą Paslaugų teikimui, tačiau ne vėliau kaip po [įrašyti skaičių] dienų nuo Pirkimo sutarties įsigaliojimo.

4.2. Paslaugos teikiamos kol Užsakovas nuperka Paslaugų už Pirkimo sutarties priede Nr. 1 nurodytą pradinės Pirkimo sutarties vertę, bet ne ilgiau nei [Užsakovo pasirinkta Paslaugų teikimo trukmė mėnesiais] mėnesių nuo Pirkimo sutarties įsigaliojimo dienos.

4.3. Užsakovui Paslaugų teikimo laikotarpiu nupirkus Paslaugų už mažiau kaip 100 (vieną šimtą) procentų Pirkimo sutarties priede Nr. 1 nurodytos pradinės Pirkimo sutarties vertės, Paslaugų teikimo trukmė abipusiu raštišku Šalių susitarimu gali būti pratęsiama, ne ilgesniems kaip 6 (šešių) mėnesių laikotarpiams, iki Užsakovas nupirks Paslaugų už Pirkimo sutarties priede Nr. 1 nurodytą pradinės Pirkimo sutarties vertę.

4.4. Paslaugų teikimo laikotarpis su pratęsimais negali būti ilgesnis nei 3 metai.

4.5. Paslaugų perdavimas ir priėmimas gali būti įforminamas Šalių suderintu Paslaugų perdavimo–priėmimo aktu, kurį pasirašydamos Šalys patvirtina Paslaugų suteikimo faktą.

# 5. Kaina ir atsiskaitymo sąlygos

# 5.1. Pirkimo sutartis yra fiksuoto įkainio, kurios kainos yra nurodytos Pirkimo sutarties priede Nr. 1.

## 5.2. Į Paslaugos kainą yra įskaičiuotos visos su Paslaugų teikimu susijusios rinkliavos, mokesčiai, visų medžiagų, kurias Tiekėjas numato naudoti teikiant Paslaugas, išlaidos, transportavimo išlaidos, Tiekėjo darbuotojų aprūpinimo tinkama įranga bei įrankiais, reikalingais tinkamam Paslaugų teikimui, išlaidos ir kitos išlaidos, susijusios su tinkamu Pirkimo sutarties vykdymu. Tiekėjas vykdo visas mokestines prievoles, kurios gali atsirasti teikiant Pirkimo sutartyje nurodytas Paslaugas, ir prisiima visą riziką, susijusią su mokestinių prievolių pasikeitimu ar atsiradimu (jei toks atvejis būtų).

## 5.3. Mokėtina suma už suteiktas Paslaugas apskaičiuojama kas mėnesį pagal faktiškai suteiktą Paslaugų kiekį (apimtį) – maitintų asmenų skaičių. Tiekėjas įsipareigoja iki einamojo mėnesio 5 darbo dienos pateikti Užsakovui suteiktų Paslaugų apimtį kartu su sąskaita faktūra.

## 5.4. Paslaugų kaina gali būti keičiama tik pasikeitus pridėtinės vertės mokesčio (PVM) tarifui. Naujas PVM tarifas taikomas visoms po oficialaus naujo PVM tarifo įsigaliojimo momento suteiktoms Paslaugoms.

5.4. Paslaugų kaina gali būti keičiama:

5.4.1. dėl PVM tarifo pasikeitimo. Naujas PVM tarifas taikomas visoms po oficialaus naujo PVM tarifo įsigaliojimo momento suteiktoms Paslaugoms;

5.4.2. kainų lygio kitimo atveju:

5.4.2.1. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 3 (trijų) mėnesių nuo Sutarties sudarymo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta šiame punkte, viršija 5 procentus. Atlikdamos perskaičiavimą Šalys vadovaujasi Lietuvos Statistikos Departamento viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Lietuvos Statistikos Departamento ar kitos institucijos išduoto dokumento ar patvirtinimo. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.

Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo.

Nauji įkainiai apskaičiuojami pagal formulę:

, kur

a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).

a1 – perskaičiuotas (pakeistas) įkainis (Eur be PVM)

k – Pagal vartotojų kainų indeksą apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.) kur

Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas Vartojimo prekių ir paslaugų indeksas .

Indpradžia – laikotarpio pradžios datos (mėnesio) Vartojimo prekių ir paslaugų indeksas. Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

5.4.2.2. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio.

5.4.2.3. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

5.4.2.4. Susitarimas dėl įkainių perskaičiavimo (keitimo) pasirašomas ne vėliau kaip per 10 darbo dienų nuo prašymo perskaičiuoti įkainį gavimo dienos. Perskaičiuoti Paslaugų įkainiai taikomi užsakymams, pateiktiems po to, kai Šalys pasirašo susitarimą dėl jų perskaičiavimo.

5.5. Paslaugų kainos perskaičiavimas dėl kitų mokesčių pasikeitimo nebus atliekamas.

5.6. Paslaugos, kurių nėra Pirkimo sutartyje ir dėl kurių sąlygų Užsakovas nesusitarė su Tiekėju, nebus apmokamos ir tokių paslaugų Tiekėjas turi neteikti Užsakovui ir nereikalauti už jas atlyginti. Jei Tiekėjas suteikė galimybę naudotis tokiomis paslaugomis, laikoma, kad jos teikiamos neatlygintinai.

## 5.7. Už tinkamai ir faktiškai suteiktas Paslaugas Užsakovas atsiskaito kiekvieną mėnesį per [apmokėjimo terminas] kalendorinių dienų nuo sąskaitos faktūros pateikimo apmokėjimui dienos. Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) kalendorinių dienų. Nurodytu atveju ilgesnio apmokėjimo termino taikymo galimybę Užsakovas įgyja tik tuo atveju, jei jis Tiekėjui pateikia įrodymus, patvirtinančius apie finansavimo iš trečiųjų šalių vėlavimą.

## 5.8. Atsiskaitant už Paslaugas negali būti taikomi Pirkimo sutartyje nenumatyti mokesčiai ar kainos.

5.9. Vykdant Pirkimo sutartį, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos DPS tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis. Užsakovas elektronines sąskaitas faktūras priima ir apdoroja naudodamasis informacinės sistemos „E. sąskaita“ priemonėmis, išskyrus Viešųjų pirkimų įstatymo 22 straipsnio 12 dalyje nustatytus atvejus.

5.10. Tiesioginio atsiskaitymo Tiekėjo pasitelkiamiems subtiekėjams galimybės įgyvendinamos šia tvarka:

5.10.1. Subtiekėjas, norėdamas, kad Užsakovas tiesiogiai atsiskaitytų su juo pateikia prašymą Užsakovui ir inicijuoja trišalės sutarties tarp jo, Užsakovo ir Tiekėjo sudarymą. Sutartis turi būti sudaryta ne vėliau kaip iki Užsakovo atsiskaitymo su ūkio subjektu/subtiekėju. Šioje sutartyje nurodoma Tiekėjo teisė prieštarauti nepagrįstiems mokėjimams, tiesioginio atsiskaitymo su ūkio subjektu/subtiekėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus;

5.10.2.  Subtiekėjas, prieš pateikdamas sąskaitą faktūrą Užsakovui, turi ją suderinti su Tiekėju. Suderinimas laikomas tinkamu, kai ūkio subjekto/subtiekėjo išrašytą sąskaitą faktūrą raštu patvirtina atsakingas Tiekėjo atstovas, kuris yra nurodytas trišalėje sutartyje. Užsakovo atlikti mokėjimai subtiekėjui pagal jo pateiktas sąskaitas faktūras atitinkamai mažina sumą, kurią Užsakovas turi sumokėti Tiekėjui pagal Pirkimo sutarties sąlygas ir tvarką. Tiekėjas, išrašydamas ir pateikdamas sąskaitas faktūras Užsakovui, atitinkamai į jas neįtraukia subteikėjo tiesiogiai Užsakovui pateiktų ir Tiekėjo patvirtintų sąskaitų faktūrų sumų;

5.10.3. Tiesioginis atsiskaitymas su subtiekėju neatleidžia Tiekėjo nuo jo prisiimtų įsipareigojimų pagal sudarytą Pirkimo sutartį. Nepaisant nustatyto galimo tiesioginio atsiskaitymo su subtiekėju, Tiekėjui Pirkimo sutartimi numatytos teisės, pareigos ir kiti įsipareigojimai nepereina subtiekėjui;

### 5.10.4. Atsiskaitymai su subtiekėju atliekami trišalėje sutartyje nurodytomis kainomis.

5.10.5.  Jei dėl tiesioginio atsiskaitymo su subtiekėju faktiškai nesutampa Tiekėjo ir subteikėjo nurodytos faktiškai mokėtinos sumos, rizika prieš Užsakovą tenka Tiekėjui ir neatitikimai pašalinami Tiekėjo sąskaita.

5.10.6. Atsiskaitymas su subtiekėju vykdomas per [apmokėjimo terminas] kalendorinių dienų nuo tinkamos sąskaitos faktūros pateikimo Užsakovui. Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) dienų. Nurodytu atveju ilgesnio apmokėjimo termino taikymo galimybę Užsakovas įgyja tik tuo atveju, jei jis subtiekėjui pateikia įrodymus, patvirtinančius apie finansavimo iš trečiųjų šalių vėlavimą.

5.10.7. Už Papildomas paslaugas, nurodytas Pirkimo sutarties 3.4.5 punkte, atsiskaitoma ne didesnėmis nei šių Paslaugų atskiro užsakymo dieną Tiekėjo prekybos vietoje, kataloge ar interneto svetainėje nurodytomis galiojančiomis šių Paslaugų kainomis arba, jei tokios kainos neskelbiamos, Tiekėjo pasiūlytomis, konkurencingomis ir rinką atitinkančiomis kainomis. Mokėtina suma už Papildomas paslaugas apskaičiuojama faktiškai suteiktų Papildomų paslaugų kiekį per mėnesį padauginus iš atitinkamų kainų už mato vienetą.

# 6. Asmens duomenų apsauga

## 6.1. Vykdydamos Pirkimo sutartį Šalys įsipareigoja asmens duomenų tvarkymą vykdyti teisėtai – laikydamosi 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos ir kitų teisės aktų, reglamentuojančių asmens duomenų tvarkymą. Šalių atstovų, darbuotojų ar kitų fizinių asmenų duomenų tvarkymo teisėtumas grindžiamas būtinybe įvykdyti Pirkimo sutartį. Šalys įsipareigoja tinkamai informuoti visus fizinius asmenis (darbuotojus, savo subtiekėjų darbuotojus ir kitus atstovus), kurie bus pasitelkti Pirkimo sutarčiai vykdyti, apie tai, kad jų asmens duomenys bus Šalių tvarkomi Pirkimo sutarties vykdymo tikslais. Šalys pažymi, kad fiziniai asmenys, kurie yra pasitelkti Pirkimo sutarčiai su Šalimis vykdyti ir išvardinti Pirkimo sutartyje, yra supažindinti su Pirkimo sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.

## 6.2. Atsiradus poreikiui gali būti pasirašomas papildomas susitarimas, kuriame Šalys galėtų detalizuoti joms aktualius klausimus dėl asmens duomenų apsaugos.

# 7. Atsakomybė

## 7.1. Šalių atsakomybė yra nustatoma pagal galiojančius Lietuvos Respublikos teisės aktus ir Pirkimo sutartį. Šalys įsipareigoja tinkamai vykdyti Pirkimo sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

## 7.2. Tuo atveju, kai ne dėl Užsakovo kaltės Tiekėjas nevykdo sutartinių įsipareigojimų Pirkimo sutartyje ar jos prieduose nurodytomis sąlygomis ar vykdo juos netinkamai, Užsakovui pareikalavus raštu, Tiekėjas moka Užsakovui 300 (trijų šimtų) Eur baudą už kiekvieną nustatytą Pirkimo sutarties nevykdymo ar netinkamo vykdymo atvejį. Baudos sumokėjimas neatleidžia Tiekėjo nuo Paslaugų suteikimo.

7.3. Jei Tiekėjas dėl savo kaltės nesuteikia paslaugos nustatytu terminu, Tiekėjas per 5 darbo dienas sumoka 300 Eur baudą.

7.4. Jei Tiekėjo darbuotojas pažeidžia Pasižadėjimą dėl teisės aktų ir kitų reikalavimų laikymosi santykiuose su maitinamais asmenimis, Tiekėjas per 5 darbo dienas sumoka 400 Eur baudą (kai taikoma).

7.5. Laboratorinių tyrimų metu nustačius, kad tikrinti patiekalai ir/ar maisto produktai neatitinka Pirkimo sutarties 1 priede nustatytų reikalavimų, Tiekėjas per 5 darbo dienas sumoka 300 Eur baudą bei laboratorinių tyrimų išlaidas. Už netinkamai suteiktas Paslaugas Tiekėjui neapmokama.

7.6. Visos Pirkimo sutartyje numatytos baudos yra laikomos minimaliais, Šalių iš anksto sutartais netinkamo Pirkimo sutarties vykdymo nuostoliais, kurių Šalims papildomai įrodinėti nereikia. Minimalių nuostolių sumokėjimas neatleidžia Tiekėjo nuo pareigos atlyginti visus Pirkėjo patirtus nuostolius.

7.7. Pirkimo sutartį nutraukus dėl Tiekėjo kaltės Užsakovas:

7.7.1. Reikalauja sumokėti baudą, lygią 10 (dešimt) procentų pradinės Pirkimo sutarties vertės (kai netaikomos papildomos Pirkimo sutarties įvykdymo užtikrinimo priemonės);

7.7.2. Pasinaudoja pateiktu Pirkimo sutarties įvykdymo užtikrinimu, reikalaujant užtikrinimą išdavusio asmens sumokėti Pirkimo sutarties įvykdymo užtikrinime numatytą sumą (kai taikoma).

## 7.8. Pirkimo sutarties nutraukimas nepanaikina teisės reikalauti sumokėti baudas, numatytas Pirkimo sutartyje už sutartinių įsipareigojimų nevykdymą iki Pirkimo sutarties nutraukimo.

## 7.9. Užsakovui neįvykdžius pareigos nupirkti Paslaugų už ne mažiau kaip [nuo 30 iki 100] procentų Pirkimo sutarties priede Nr. 1 nurodytos pradinės Pirkimo sutarties vertės, ir Šalims nepratęsus Paslaugų teikimo termino, Tiekėjui pareikalavus, Užsakovas sumoka 10 (dešimties) procentų nuo neįvykdytų įsipareigojimų kainos dydžio baudą, išskyrus atvejus, kai Pirkimo sutartis nutraukiama dėl Tiekėjo kaltės, pagal šios Pirkimo sutarties 11.6 punkto nuostatas arba abipusiu Šalių susitarimu.

## 7.10. Jei ne dėl Tiekėjo kaltės Užsakovas sutartyje nustatytais terminais nesumoka už tinkamai suteiktas Paslaugas pagal pateiktą sąskaitą faktūrą, Tiekėjo reikalavimu Užsakovas įsipareigoja mokėti 0,05 procentų dydžio delspinigius nuo vėluojamos sumokėti sumos už kiekvieną sąskaitos apmokėjimo termino praleidimo dieną. Delspinigiai skaičiuojami nuo mokėjimo termino pabaigos dienos (ši diena neįskaitoma) iki dienos, kurią buvo gautas apmokėjimas (ši diena neįskaitoma).

7.11. Užsakovas turi teisę priskaičiuotų netesybų suma mažinti savo piniginę prievolę Tiekėjui.

# 8. Force Majeure

## 8.1. Nė viena Pirkimo sutarties Šalis nėra laikoma pažeidusia Pirkimo sutartį arba nevykdančia savo įsipareigojimų pagal Pirkimo sutartį, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Pirkimo sutarties įsigaliojimo dienos.

## 8.2. Jei kuri nors Pirkimo sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį.

## 8.3. Jei nenugalimos jėgos (force majeure) aplinkybės trunka ilgiau kaip 10 (dešimt) kalendorinių dienų, tuomet bet kuri Pirkimo sutarties Šalis turi teisę nutraukti Pirkimo sutartį įspėdama apie tai kitą Šalį prieš 5 (penkias) kalendorines dienas. Jei pasibaigus šiam 5 (penkių) dienų laikotarpiui nenugalimos jėgos (force majeure) aplinkybės vis dar yra, Pirkimo sutartis nutraukiama ir pagal Pirkimo sutarties sąlygas Šalys atleidžiamos nuo tolesnio Pirkimo sutarties vykdymo.

# 9. Pirkimo sutarčiai taikytina teisė ir ginčų sprendimas

## 9.1. Šalys susitaria, kad visi Pirkimo sutartyje nereglamentuoti klausimai sprendžiami vadovaujantis Lietuvos Respublikos teise.

## 9.2. Visus Užsakovo ir Tiekėjo ginčus, kylančius iš Pirkimo sutarties ar su ja susijusius, Šalys sprendžia derybomis. Ginčo pradžia laikoma rašto, pateikto paštu, faksu ar asmeniškai Pirkimo sutarties Šalių Pirkimo sutartyje nurodytais adresais, kuriame išdėstoma ginčo esmė, įteikimo data.

## 9.3 Jei ginčo negalima išspręsti derybomis per maksimalų 20 (dvidešimties) darbo dienų laikotarpį nuo dienos, kai ginčas buvo pateiktas sprendimui, ginčas perduodamas spręsti Lietuvos Respublikos teismui pagal Lietuvos Respublikos teisę.

# 10. Pirkimo sutarties pakeitimai

## 10.1. Pirkimo sutartis jos galiojimo laikotarpiu, neatliekant naujos pirkimo procedūros, gali būti keičiama joje nustatytomis sąlygomis ir tvarka arba Viešųjų pirkimų įstatyme nustatytomis sąlygomis ir tvarka. Pirkimo sutarties vykdymo metu Paslaugos gali būti keičiamos, Užsakovui pareikalavus, kad Paslaugos atitiktų Pirkimo sutarties 3.1.14 punkto reikalavimus.

## 10.2 Pirkimo sutarties vykdymo metu Tiekėjas gali keisti Pirkimo sutartyje nurodytus ir/ar pasitelkti naujus subtiekėjus. Keičiantysis subtiekėjas, kuriuo tiekėjas rėmėsi kvalifikacijai atitikti, turi neturėti pašalinimo pagrindų bei atitikti 3.2.2 punkte nurodytus kvalifikacijos reikalavimus. Apie keičiamus ir/ar naujai pasitelkiamus subtiekėjus, kuriais Tiekėjas rėmėsi kvalifikacijai atitikti, Tiekėjas turi informuoti Užsakovą raštu nurodant subtiekėjo keitimo priežastis ir pateikiant kvalifikaciją (jei informacija apie kvalifikaciją nėra prieinama viešai) bei pašalinimo pagrindų nebuvimą patvirtinančius dokumentus ir gauti Užsakovo rašytinį sutikimą. Užsakovas taip pat reikalauja, kad Tiekėjas informuotų apie visų subtiekėjų (kuriais jis nesirėmė kvalifikacijai atitikti) pakeitimus Pirkimo sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.

## 10.3. Nustačius viešuosius pirkimus reglamentuojančiuose teisės aktuose numatytus Tiekėjo pasitelkto ar planuojamo pasitelkti subtiekėjo pašalinimo pagrindus, Užsakovas reikalauja Tiekėjo per protingą terminą tokį subtiekėją pakeisti kitu.

10.4. Šalių susitarimu gali būti keičiami Paslaugos teikimo adresai, į Pirkimo sutartį įtraukiami naujas adresas.

10.5. Šalių susitarimu gali būti įsigyjamos papildoma Paslaugų, nurodytų Pirkimo sutarties 1 priede, neviršijant 10 (dešimt) procentų pradinės Pirkimo sutarties vertės, apimtis. Už papildomai įsigyjamas Pirkimo sutarties priede nurodytas Paslaugas bus apmokėta pagal šiame priede nurodytas Paslaugų kainas.

10.6. Įvertinus visuotinai žinomas rizikas, susijusias su užkrečiamų ligų, įskaitant, bet neapsiribojant, koronovirusinės infekcijos (COVID -19) plitimu ir taikomas priemones asmenų sveikatai užtikrinti, Paslaugų teikimo sąlygos ir terminai sutarties vykdymo metu gali būti laikinai keičiami, atsižvelgiant į valstybės, savivaldybių institucijų privalomus sprendimus (aktus) ir rekomendacijas, įskaitant ir juos įgyvendinant priimamus kitus sprendimus (aktus), kuriais taikomi ribojimai įprastiniam sutarties šalies veiklos organizavimui. Šalis, kurios veiklai yra taikomi šiame sutarties punkte nustatyti ribojimai, privalo nedelsiant, bet ne vėliau kaip per 5 (penkias) darbo dienas informuoti apie tai kitą sutarties šalį. Pakeistos paslaugų teikimo sąlygos ir terminai tokiais atvejais taikomi laikinai, iki bus taikomos veiklą ribojančios priemonės.

10.6. Visi Pirkimo sutarties pakeitimai įforminami atskiru rašytiniu Šalių sutarimu.

# 11. Pirkimo sutarties galiojimas ir nutraukimas

## 11.1. Pirkimo sutartis įsigalioja Šalims pasirašius Pirkimo sutartį ir Tiekėjui pateikus galiojantį Pirkimo sutarties įvykdymo užtikrinimą (jei taikoma).

## 11.2. Pirkimo sutartis galioja iki galutinio sutartinių įsipareigojimų įvykdymo, įskaitant Šalių tarpusavio atsiskaitymą, arba iki Pirkimo sutarties nutraukimo.

11.3. Pirkimo sutartis gali būti nutraukta abipusiu rašytiniu Šalių sutarimu, išskyrus, kai tiekėjas padarė esminį sutarties pažeidimą.

11.4. Užsakovas gali raštišku pranešimu nutraukti Pirkimo sutartį, įspėjęs Tiekėją prieš 10 (dešimt) kalendorinių dienų, kai:

11.4.1. ne dėl Užsakovo kaltės Tiekėjas netinkamai teikia Paslaugas, tai yra:

11.4.1.1. Tiekėjas 3 (tris) kartus per ketvirtį maitinimui pateikia nekokybišką, t.y. Techninėje specifikacijoje nurodytų reikalavimų neatitinkantį, maistą;

11.4.1.2. Tiekėjas 3 (tris) kartus per ketvirtį nepateikia maisto Pirkimo sutarties 1 priede nurodytais terminais;

11.4.1.3. Tiekėjas 3 (tris) kartus per ketvirtį pažeidė reikalavimus dėl draudžiamų daiktų, maisto produktų nepatekimo į teritoriją (kai taikoma);

11.4.1.4. Tiekėjo darbuotojai 3 (tris) kartus per ketvirtį pažeidė įstaigoje nustatytą vidaus tvarką (kai taikoma).

### 11.4.2. Tiekėjas perleidžia Pirkimo sutarties vykdymą be Užsakovo leidimo;

11.4.3. Tiekėjas nepratęsia Pirkimo sutarties įvykdymo užtikrinimo (kai taikoma).

11.4.4. Tiekėjas neturi gamybos vietose galiojančio Maisto tvarkymo subjekto pažymėjimo arba tokio pažymėjimo galiojimas sustabdomas ar panaikinamas;

11.4.5. Tiekėjas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;

11.4.6. Tiekėjas padaro esminį Pirkimo sutarties pažeidimą, kaip tai numatyta Civiliniame kodekse.

Šiame punkte nurodytos Pirkimo sutarties nutraukimo priežastys laikomos esminiu Pirkimo sutarties pažeidimu. Nutraukus Pirkimo sutartį dėl Tiekėjo padaryto esminio Pirkimo sutarties pažeidimo, Užsakovas, vadovaudamasis viešuosius pirkimus reglamentuojančių teisės aktų nustatyta tvarka, įtraukia Tiekėją į Nepatikimų tiekėjų sąrašą.

11.5. Užsakovas turi teisę, įspėjęs Tiekėją prieš 10 (dešimt) kalendorinių dienų, vienašališkai nutraukti Pirkimo sutartį Viešųjų pirkimų įstatyme numatytais atvejais, laikydamasis šiame įstatyme Pirkimo sutarties nutraukimui nustatytų reikalavimų.

11.6. Užsakovui turi teisę vienašališkai nutraukti Pirkimo sutartį, kai dėl valdžios institucijų sprendimų išnyksta Paslaugų poreikis.

11.7. Tiekėjas gali raštišku pranešimu nutraukti Pirkimo sutartį įspėjęs Užsakovą prieš 10 (dešimt) kalendorinių dienų, kai Užsakovas nevykdo savo įsipareigojimų pagal Pirkimo sutartį ilgiau kaip 30 (trisdešimt) kalendorinių dienų. Šiame punkte nurodyta Sutarties nutraukimo priežastis laikoma esminiu Pirkimo sutarties pažeidimu.

11.8. Pirkimo sutarties nutraukimas nepanaikina teisės reikalauti atlyginti nuostolius, atsirandančius dėl įsipareigojimų nevykdymo pagal Pirkimo sutartį, kaip tai numatyta Pirkimo sutarties nuostatose.

# 12. Pirkimo sutarties įvykdymo užtikrinimo priemonės

[12.1. Papildomos Pirkimo sutarties įvykdymo užtikrinimo priemonės netaikomos.

arba

## 12.1. Tiekėjas kartu su Pirkimo sutartimi privalo pateikti Užsakovui Pirkimo sutarties įvykdymo užtikrinimą – Lietuvoje ar užsienyje registruoto banko garantiją ar draudimo bendrovės laidavimo raštą sumai ne mažesnei nei [5 % (penki procentai) / 6 % (šeši procentai) / 7 % (septyni procentai) / 8 % (aštuoni procentai) / 9 % (devyni procentai) /10 % (dešimt procentų)] % Pirkimo sutarties priede Nr. 1 nurodytos pradinės Pirkimo sutarties vertės. Pirkimo sutarties įvykdymo užtikrinimas turi būti besąlyginis ir neatšaukiamas bei galioti ne trumpiau kaip iki 30 (trisdešimtos) kalendorinės dienos, po Pirkimo sutartyje numatyto, vėliausio sutartinių įsipareigojimų vykdymo termino pabaigos.

## 12.2. Jei Pirkimo sutartis galioja ilgiau kaip vienerius metus, Tiekėjo pateikiamas Pirkimo sutarties įvykdymo užtikrinimo dokumentas gali galioti trumpiau nei iki 30 (trisdešimtos) kalendorinės dienos, po Pirkimo sutartyje numatyto, vėliausio sutartinių įsipareigojimų vykdymo termino pabaigos, bet likus ne mažiau nei 20 (dvidešimt) kalendorinių dienų iki Pirkimo sutarties įvykdymo užtikrinimo dokumento galiojimo termino pabaigos, tokio dokumento galiojimas privalo būti pratęstas. Šiuo atveju paskutinio Pirkimo sutarties įvykdymo užtikrinimo dokumento galiojimo pratęsimo terminas turi būti lygus 12.1 punkte nurodytam terminui. Šiame punkte nurodyta tvarka Tiekėjui nepratęsus Pirkimo sutarties įvykdymo užtikrinimo dokumento galiojimo termino, Užsakovas įgyja teisę reikalauti sumokėti visą Pirkimo sutarties įvykdymo užtikrinime nurodytą sumą.

## 12.3. Jei Pirkimo sutarties įvykdymo užtikrinimo dokumentą išdavęs juridinis asmuo negali įvykdyti savo įsipareigojimų, Užsakovas raštu pareikalauja Tiekėjo per 5 (penkias) darbo dienas pateikti naują užtikrinimo dokumentą tomis pačiomis sąlygomis kaip ir ankstesnysis. Jei Tiekėjas nurodytu atveju nepasirūpina sutarties įvykdymo užtikrinimu, jam tenka prievolė atlyginti užtikrinimo sumą Užsakovui Pirkimo sutarties neįvykdymo (nutraukimo dėl Tiekėjo kaltės) atveju.

## 12.4. Jei Tiekėjas nevykdo savo sutartinių įsipareigojimų Užsakovui, Užsakovas pareikalauja sumokėti visą Pirkimo sutarties įvykdymo užtikrinime nurodytą sumą. Prieš pateikdamas reikalavimą sumokėti pagal Pirkimo sutarties įvykdymo užtikrinimą, Užsakovas įspėja apie tai Tiekėją ir nurodo, dėl kokio pažeidimo pateikia šį reikalavimą. Jei Užsakovui pasinaudojus Pirkimo sutarties įvykdymo užtikrinimu, Tiekėjas ketina toliau vykdyti sutartinius įsipareigojimus, Užsakovui sutikus leisti jam toliau vykdyti sutartinius įsipareigojimus, Tiekėjas privalo pateikti naują Pirkimo sutarties įvykdymo užtikrinimą. Jei Pirkimo sutartis nutraukiama dėl Tiekėjo kaltės, Užsakovas bet kokiu atveju įgyja teisę į visą Pirkimo sutarties įvykdymo užtikrinime nurodytą sumą.

## 12.5. Pirkimo sutarties įvykdymo užtikrinimo dokumentas per 5 (penkias) darbo dienas grąžinamas Tiekėjui, jei jis laiku ir tinkamai įvykdė visus sutartinius įsipareigojimus arba tapo nebereikalingas dėl kitų priežasčių.

## 12.6. Siekdamas užtikrinti Pirkimo sutarties įvykdymą Tiekėjas, per 5 (penkias) darbo dienas nuo Pirkimo sutarties pasirašymo, vietoje Pirkimo sutarties įvykdymo užtikrinimo dokumento gali į Užsakovo nurodytą sąskaitą banke pervesti sumą ne mažesnę nei [5 % (penki procentai) / 6 % (šeši procentai) / 7 % (septyni procentai) / 8 % (aštuoni procentai) / 9 % (devyni procentai) /10 % (dešimt procentų)] % Pirkimo sutarties priede Nr.1 nurodytos pradinės Pirkimo sutarties vertės. Ši suma, per 5 (penkias) darbo dienas yra grąžinama Tiekėjui tik tinkamai įvykdžius Pirkimo sutartį arba Pirkimo sutarties įvykdymo užtikrinimas tapo nebereikalingas dėl kitų priežasčių. Tiekėjui neįvykdžius savo sutartinių įsipareigojimų ar Pirkimo sutartį nutraukus dėl Tiekėjo kaltės, visa šiame punkte nurodyta į Užsakovo sąskaitą pervesta suma yra negrąžinama.

## 12.7. Šalims raštiškai sutarus įsigyti papildomą Paslaugų apimtį virš Pradinės sutarties vertės, Tiekėjas per 5 (penkias) darbo dienas nuo susitarimo pasirašymo dienos privalo pateikti Užsakovui Pirkimo sutarties įvykdymo užtikrinimą, kurio vertė ne mažesnė kaip 10 (dešimt) procentų nuo papildomai įsigyjamų Paslaugų vertės.

## 12.8. Jeigu bus pratęstas Paslaugų teikimo laikotarpis, tai Tiekėjas atitinkamai savo sąskaita ne vėliau iki užtikrinimo galiojimo termino pabaigos turi pratęsti Pirkimo sutarties įvykdymo užtikrinimui pateikto banko garantijos arba draudimo bendrovės laidavimo rašto galiojimo terminą ir pateikti Užsakovui per 3 (tris) darbo dienas nuo termino pratęsimo dienos.]

# 13. Baigiamosios nuostatos

## 13.1. Pirkimo sutartis yra elektroniniu būdu suformuota CPO IS remiantis standartine Pirkimo sutarties forma be pakeitimų, išskyrus įterptą informaciją, kuri buvo CPO IS pateikta Užsakovo ir Tiekėjo.

## 13.2. Pirkimo sutartis negali būti sudaroma ir vykdoma, jei ji buvo suformuota ne CPO IS.

## 13.3. Pirkimo sutartis yra vieša. Šalys laiko paslaptyje savo kontrahento darbo veiklos principus ir metodus, kuriuos sužinojo vykdant Pirkimo sutartį, išskyrus atvejus, kai ši informacija yra vieša arba turi būti atskleista įstatymų numatytais atvejais.

## 13.4. Šalys susirašinėja lietuvių kalba. Visi Šalių rašytiniai pranešimai ar prašymai, kuriuos Šalis gali pateikti pagal šią sutartį, bus laikomi galiojančiais ir įteiktais tinkamai, jeigu asmeniškai ar per kurjerį pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu, šioje sutartyje nurodytais adresais ar fakso numeriais arba kitais adresais ir fakso numeriais, kuriuos, pateikdama pranešimą nurodė Šalis.

## 13.5. Jeigu pasikeičia Šalies adresas ir (ar) kiti duomenys, Šalis turi raštu informuoti kitą Šalį ne vėliau kaip per 3 (tris) darbo dienas nuo bent vieno kontaktinio duomens pasikeitimo.

## 13.6. Pirkimo sutartis sudaryta dviem vienodą juridinę galią turinčiais egzemplioriais, po vieną kiekvienai Šaliai.

## 13.7. Pirkimo sutarties priedas Nr. 1 yra neatskiriama sudedamoji Pirkimo sutarties dalis.

|  |  |  |
| --- | --- | --- |
| Užsakovas |  | Tiekėjas |
| [Pavadinimas, adresas,  kodas ir PVM mokėtojo kodas]  [A/S sąskaitos Nr.]  [Banko pavadinimas]  [Tel.]  [Faks.]  [El. paštas] |  | [Pavadinimas, adresas, asm.  kodas ir PVM mokėtojo kodas]  [A/S sąskaitos Nr.]  [Banko pavadinimas]  [Tel.]  [Faks.]  [El. paštas] |
| Už sutarties vykdymą atsakingas asmuo/asmenys:  [Vardas, pavardė, pareigos]  [Tel.] |  | Atsakingas asmuo/asmenys:  [Vardas, pavardė, pareigos]  [Tel.] |
|  |  |  |
| Už sutarties ir pakeitimų paskelbimą atsakingas asmuo:  [Vardas, pavardė, pareigos]  [Tel.]  Atstovaujantis asmuo |  | Atstovaujantis asmuo |
| Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Data:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Data:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Pirkimo sutarties 1 priedas**

**Pirkimo sutarties [CPO LT pirkimo numeris] priedas**

**1. PASLAUGŲ PAVADINIMAI IR KAINOS**

|  |  |  |  |
| --- | --- | --- | --- |
| **Paslaugos pavadinimas** | **Mato vienetas** | **Paslaugos kaina už mato vienetą, EUR be PVM** | **Paslaugos kaina už mato vienetą, EUR su PVM** |
|  |  |  |  |
| [Elektroniniame kataloge Užsakovo pasirinkta (-os) Paslauga (-os)] | Vieno asmens vienos paros maitinimas | [Tiekėjo pasiūlyta Paslaugos kaina Eur be PVM] | [Paslaugos kaina Eur su PVM |
| [...] | Vieno asmens vienos paros maitinimas | [...] | [...] |

**2. PASLAUGŲ TEIKIMO VIETA**

|  |
| --- |
| **Paslaugų teikimo vieta** |
| [įrašoma Užsakovo nurodytas Prekių teikimo regionas, adresas] |
| [...] |

**3. PRADINĖS SUTARTIES VERTĖ. PAPILDOMAI ĮSIGYJAMŲ PASLAUGŲ VERTĖ**

**Pradinės Pirkimo sutarties vertė – [įrašoma Užsakovo nurodyta maksimali lėšų suma EUR be PVM, skirta Pirkimo sutartyje nurodytų Paslaugų įsigijimui] Eur be PVM.**

**Papildomoms** **Paslaugoms, nurodytoms šiame priede, kurios gali būti įsigyjamos pasirašius atskirą Šalių susitarimą virš pradinės Pirkimo sutarties vertės, didžiausia galima skirti vertė** ne daugiau kaip 10 (dešimt) procentų pradinės Pirkimo sutarties vertės.

**Papildomoms paslaugoms (nenurodytoms šiame priede, tačiau susijusioms su pirkimo objektu, kurios pagal Pirkimo sutarties 3.4.5 punktą gali būti įsigyjamos be atskiro Šalių susitarimo) didžiausia galima skirti vertė** ne daugiau kaip 10 (dešimt) procentų pradinės Pirkimo sutarties vertės.

**4. PASLAUGŲ TECHNINĖ SPECIFIKACIJA**

[**Elektroniniame kataloge UŽSAKOVO pasirinkta Paslauga**]

|  |  |  |
| --- | --- | --- |
|  |  |  |
| Užsakovas |  | Tiekėjas |
| [Pavadinimas]  Atstovaujantis asmuo |  | [Pavadinimas]  Atstovaujantis asmuo |
| Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |  |

**Pirkimo sutarties 2 priedas**

**Aplinkos apsaugos kriterijų laikymosi, perkant valgiaraščių patiekalams ruošti produktus, ataskaitos forma**

**Už 202\_-\_\_\_\_\_\_\_\_\_ mėn.**

|  |  |  |  |  |  |
| --- | --- | --- | --- | --- | --- |
| Eil Nr. | Produkto pavadinimas\* | Privaloma maisto gaminimui sunaudotų ekologiškų produktų vertė proc. | Bendra maisto gaminimui sunaudotų produktų vertė,  Eur su PVM vertė\*\* | Maisto gaminimui sunaudotų produktų, atitinkančių ekologinės gamybos reglamento ir/ar saugomų nuorodų ir/ar NKP ar lygiaverčių kitų ES valstybių pripažintų maisto produktų kokybės sistemų reikalavimus, vertė,  Eur su PVM vertė\*\* | Faktinė maisto gaminimui sunaudotų produktų, atitinkančių ekologinės gamybos reglamento ir/ar saugomų nuorodų ir/ar NKP ar lygiaverčių kitų ES valstybių pripažintų maisto produktų kokybės sistemų reikalavimus, vertė proc.\*\*  (6=5/4\*100) |
| 1 | 2 | 3 | 4 | 5 | 6 |
| 1 | **Mėsos produktai** | **-** |  |  | - |
| 2 | **Daržovės** | **-** |  |  | - |
| 3 | **Javų produktai** | **-** |  |  | - |
| 4 | **Pienas ir jo produktai** | **-** |  |  | - |
| 5. | **Kiti produktai (..........)** | **-** |  |  | - |
|  | **Bendra vertė procentais/Eur su PVM (1-5 punktų)** | **30** |  |  |  |

**\*Tiekėjas pasirenka tik tuos produktus, kurie buvo naudojami gamyboje ir kurie atitiko ekologinės gamybos reglamento ir/ar saugomų nuorodų ir/ar NKP ar lygiaverčių kitų ES valstybių pripažintų maisto produktų kokybės sistemų reikalavimus.**

**\*\*Užsakovui arba įgaliotam asmeniui pareikalavus, tiekėjas privalo pateikti produktų sunaudojimo procentą įrodančius dokumentus (sąskaitas faktūras ar kitus lygiaverčius dokumentus) bei šių produktų atitikimą atitinkamiems reikalavimams patvirtinančius dokumentus, sertifikatus produktams ar kitus lygiaverčius dokumentus, nurodytus sutarties 3.1.15 p.**

**Tiekėjas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vardas, pavardė, pareigos, parašas)**